**Referat af bestyrelsesmøde i Fiskbæk torsdag den 14. november 2024**

Deltagere: Kirsten Friis Hansen (62), Bodil Wellberg Olsen (28), Birthe Holm (66), Steen Stuhr (52) og Jens Vedsted-Hansen (60). Afbud fra Anne Marie Thomsen (58) og Eva Nielsen (44).

1. Valg af referent: Jens
2. Underskrivelse af referat fra bestyrelsesmøderne 9. september og 10. oktober 2024

De to referater blev underskrevet af de tilstedeværende medlemmer.

1. Siden sidst
* Hjemmesiden: Steen fortalte, at han har modtaget orientering om nye vilkår for benyttelse af hjemmesiden fra domæneværtsfirmaet.
* El-ladestanderen: Steen orienterede om nogle tekniske problemer mht. aktivering af ladestanderen, som nu er blevet løst. Aura har været afvisende overfor at give os afgiftsrefusion, hvilket førte til en beslutning om, at Fiskbæk om nødvendigt må skifte til en anden el-leverandør. Når ladestanderen er klar til at blive taget i brug, vil Steen udarbejde en vejledning om brug af ladesystemet.
* Topdanmark: Som besluttet på forrige møde har Jens rettet henvendelse til ledelsen af selskabet for at få dem til at tage stilling til vores indsigelser mod prisforhøjelsen. Pga. manglende reaktion har han tidligere på ugen sendt en rykker til Topdanmark.
* Fraflytning: Jens fortalte, at nr. 60 vil blive sat til salg i løbet af nogle måneder, da Susanne og han har besluttet at flytte tilbage til Aarhus C.
1. Økonomi

Birthe fortalte, at Danske Bank igen har sænket renten på Fiskbæks Netopsparingskonto. Ellers ikke noget nyt ang. økonomien.

1. Interesselisten

Efter at have været i kontakt med alle på listen har Bodil og Eva tilrettet den, så der kun står personer med aktuel interesse i en bolig opført på listen. I samme forbindelse er personer over 70 år blevet orienteret om den vedtagne aldersgrænse, og de er som udgangspunkt blevet slettet fra listen. Herefter er der 17 personer på interesselisten.

1. Indledning af salgsprocessen vedr. nr. 30

Birthe, Steen og Jens foretog syn sammen med Sønkes familiemedlemmer 9. november. Nu afventer vi det interne udbud af boligen blandt Fiskbæks beboere, hvor fristen er 24. november. Hvis ingen viser sig interesseret inden da, vil Bodil og Eva rette henvendelse til et antal personer på interesselisten med en rimeligt kort svarfrist.

1. Julesammenkomst lørdag den 14. december

Bodil har tilbudt at lægge hus til sammenkomsten, som starter kl. 14.30 og forventes at slutte kl. 16.30. Bodil og Kirsten påtog sig at skrive en invitation, som sendes til alle beboere med oplysning om tilmeldingsfrist.

1. Oprydning i cykelskuret

Vi vedtog et forslag om at rydde op i cykelskuret, så der kun står cykler som faktisk er i brug. Alle beboere bedes derfor senest 30. november sætte et lille skilt med navn eller husnummer på de cykler, de benytter. Interesserede kan henvende sig til Bodil, som tilbød at udlevere Manilla-mærker til formålet. Efter fristens udløb vil medlemmer af bestyrelsen flytte de ikke-mærkede cykler og sende et foto af dem rundt til alle som sidste varsel, inden de fjernes.

1. Inspektion af kloaksystemet

Der er fremkommet oplysninger om jævnlige, men forbigående problemer med afløbet fra to-tre af husene i Fiskbæk. Da der ikke er tale om akutte problemer, besluttede vi at afvente bredere sondering på næste generalforsamling, inden vi beder kloakmesteren om at foretage en mere omfattende inspektion af kloaksystemet.

1. Eventuelt

Intet.

1. Næste møde

Vi aftalte at mødes mandag den 16. december kl. 17 hos Kirsten med særligt henblik på at drøfte salg af nr. 30.